Tintin

Tintin er teknirøð, sum eisini er gjørd til teknifilm og leikfilm. Franskmælti belgiski listamaðurin Georges Remi, sum brúkti skaldanavnið Hergé, skrivaði og teknaði teknirøðina um Tintin. 

Høvuðspersónurin í teknirøðini er ungi tíðindamaðurin Tintin. Hann og hundurin Terri eru teir einastu, sum eru við í øllum søgunum. Á ferðum sínum runt heimin fær Tintin hjálp frá ymsum vinum sínum, sum eru afturvendandi í bókunum. Har ímillum eru Haddock kapteynur, løgreglumenninir Dupond og Dupont og Tournesol, professari, sum er eitt sindur av einum ørvitisknokki.   

 Upplivingar Tintins 

Bara tvær av søgunum eru givnar út á føroyskum:

 Hin gátuføra stjørnan (10)
 Tignarstavur Ottokars (8)

 Tintin í Norðurlondum 

 Danmark 

Á donskum hava søgurnar verið í bløðunum Kong Kylie, Politiken, Fart og tempo, Se og Hør og Billed Bladet umframt at verða givnar út í bókum í fleiri umførum í tveimum umsetingum.

Fyrra umsetingin er eftir Jørgen Sonnergaard og varð upprunaliga givin út millum 1960 og 1989. Søgurnar eru givnar út í tilvildarligari raðfylgju, og í talvuni er nummarið sett í klombrum eftir heitið á søguni. Flestu skreytheftini í hesi røðini eru uppafturprentað fleiri ferðir, tey elstu umleið 18 ferðir.

Seinna umsetingin er eftir Niels Søndergaard og varð upprunaliga givin út millum 2005 og 2007 í innbundnum bókum uttan nummar á. Síðani er øll røðin eisini givin út í minni innbundnum bókum umleið 17 x 22½ cm, nevnd minicomics; henda røðin hevur rætta nummarið á rygginum. Frá 2011 og fram til 2019 varð nýggja umsetingin eisini givin út í teimum vanligu skreytheftunum, men uttan nummar á rygginum.

 Noreg 

Á norskum (bokmål) eru søgurnar eisini givnar út í fleiri umførum. Fyrstu ferð, í 1972, vórðu bara 4 søgur givnar út. Aðru ferð, 1978-1980, vórðu 11 søgur givnar út. Triðju ferð, 1984-1990, vórðu allar givnar út, bæði sum skreythefti og innbundnar. Í øllum trimum førum var raðfylgjan tilvildarlig, og nummarið er við í talvuni - fyrsta raðfylgjan í {tuborgklombrum}, onnur raðfylgja í [kantutum klombrum], og triðja raðfylgjan í 〈spískum klombrum〉.

Fjórðu ferð vórðu tær 23 fyrstu søgurnar givnar út í rættari raðfylgju í 8 bókum, sum bert kundu keypast saman í eini eskju. Hendan útgávan var nakað minni enn hinar útgávurnar.

Fimtu ferð, 2010-2012, vórðu allar 24 søgurnar givnar út í 12 bókum við tveimum søgum í hvørjari. Tíverri ikki í kronologiskari raðfylgju. Hendan útgávan er talmerkt (1a), (1b) o.s.fr. í vanligum (avrundaðum) klombrum.

 Svøríki 
Á svenskum komu 4 bøkur 1960-1962, sum Per Kellberg umsetti. Øll røðin kom út frá 1968 til 1977, hesu ferð vóru tað Karin og Allan B. Janzon, sum umsettu. Nýggjasta umsetingin er frá 2004-2005, og henni hevur Björn Wahlberg staðið fyri.

 Ísland 
Forlagið Fjölvi útgav flestu søgurnar á íslenskum frá 1971 til 1978 í tilvildarligari raðfylgju. Í talvuni er árstal sett eftir heitið á søguni. Flestu søgurnar hevur Loftur Guðmundsson týtt, nakrar hevur Þorsteinn Thorarensen týtt; tær eru endurprentaðar eina til fýra ferðir.

Tinni í Sovétríkjunum varð ikki útgivin fyrr enn í 2007 vegna politiska innihaldið, ið tóktist vera sera eymt evni í 1970- og 1980-árunum. Søguna hevur Björn Thorarensen týtt.

Í 2010 fór forlagið Iðunn at endurútgeva bøkurnar í minni stødd, umleið 16½ x 22½ cm.

 Yvirlit yvir Tintin-bøkur og heiti teirra á norðurlandamálum 
ÁrNr.Franskt upprunaheitiLes aventures de TintinDanskt heitiTintins oplevelserNorskt heitiTintins opplevelserSvenskt heitiTintins äventyr Íslendskt heitiÆvintýri Tinna1930 1Tintin au pays des SovietsTintin i Sovjet (0)Tintin i SovjetunionenTintin i Sovjet (12a)Tintin i SovjetTinni í Sovétríkjunum (2007)1931 2Tintin au CongoTintin i Congo (22)Tintin i Kongo〈22〉(11a)Tintin i KongoTinni í Kongó ('76)1932 3Tintin en AmériqueTintin i Amerika(19)Tintin i Amerika [6]〈20〉(11b)Tintin i AmerikaTinni í Ameríku ('76)1934 4Les cigares du pharaonFaraos cigarer (5)Faraos sigarer [1]〈7〉(5a)Faraos cigarrerVindlar Faraós ('72)1936 5Le lotus bleuDen blå lotus (21)Den blå lotus〈8〉(3a)Blå lotusBlái lótusinn ('77)1937 6L'oreille casséeDet knuste øre (18)Det knuste øret〈3〉(9a)Det sönderslagna öratSkurðgoðið með skarð í eyra ('75)1938 7L'île noireDen sorte ø (15)Den sorte øya [3]〈15〉(7a)Den svarta önSvaðilför í Surtsey ('71)1939 8Le sceptre d'OttokarKong Ottokars scepter(2)Ottokars scepter Kong Ottokars septer [7]〈16〉(6a)Kung Ottokars spiraVeldissproti Ottókars konungs ('74)1941 9Le crabe aux pinces d'or Krabben med de gyldne kløer (17)Krabben med de gyldne klosakseKrabben med de gyldne klør {1}〈9〉(8a)Krabban med guldklornaKrabbinn með gylltu klærnar ('73)194210L'étoile mysterieuseDen mystiske stjerne (1)Den mystiske stjerne {2}〈10〉(9b)Den mystiska stjärnanDularfulla stjarnan ('71)194311Le secret de la licorneEnhjørningens hemmelighed (11)Enhjørningens hemmelighet {3} [11]〈11〉(2a) Enhörningens hemlighetLeyndardómur Einhyrningsins ('76)194412Le trésor de Rackham le RougeRackham den Rødes skat (12)Rackham den Rødes skatt {4} 〈12〉 (2b)Rackham den Rödes skattFjársjóður Rögnvalds rauða ('77)194813Les 7 boules de cristalDe syv krystalkugler (3)De 7 krystalkuglerDe syv krystallkulene〈5〉De syv krystallkuler (1a)De sju kristallkulornaSjö kraftmiklar kristallskúlur ('74)194914Le temple du soleilSoltemplet (4)Soltemplet [4]〈6〉(1b)Solens tempelFangarnir í sólhofinu ('74)195015Tintin au pays de l'or noirDet sorte guld (6)Landet med det sorte guldDet sorte gull [5]〈17〉(7b)Det svarta guldetSvarta gullið ('75)195316Objectif luneMånen tur-retur, 1. del (7)Mission til MånenMånen tur-retur, del 1 [9]〈13〉(4a)Månen tur och retur (del 1) Eldflaugastöðin ('72)195417On a marché sur la luneMånen tur-retur, 2. del (8)De første skridt på MånenMånen tur-retur, del 2 [10]〈14〉(4b)Månen tur och retur (del 2)Í myrkum mánafjöllum ('73)195618L'affaire TournesolDet hemmelige våben (10)Tournesol-mysterietDet hemmelige våpenet [8]〈18〉(10a)Det hemliga vapnetLeynivopnið<small> ('75)<small>195819Coke en stockKoks i lasten (13)Koks i lasten〈1〉(8b)Koks i lasten Kolafarmurinn ('75)196020Tintin au TibetTintin i Tibet (9)Tintin i Tibet〈2〉(3b)Tintin i TibetTinni í Tíbet ('74)196321Les bijoux de la CastafioreDet gådefulde juveltyveri (14)Castafiores juvelerCastafiores juveler〈21〉(6b)Castafiores juvelerVandræði Vaílu Veinólínó ('77)196822Vol 714 pour SydneyFlight no. 714 til Sydney (16)Rute 714 til Sydney Flight 714 til Sydney [2]〈19〉(5b)Plan 714 till SydneyFlugrás 714 til Sydney ('76)197623Tintin et les picarosTintin og picaroerne (23)Tintin og picaroene〈4〉(10b) Tintin hos gerillanTinni og pikkarónarnir<small> ('77)<small>198324Tintin et l'alph-artTintin og alfabet-kunsten (24)Tintin og alfa-kunstenTintin og alfabet-kunsten (12b) Tintin och alfabetskonstenTintin och alfakonsten(Ikki týdd til íslenskt)Filmsbøkur1965Tintin et le oranges bleues(Ikki týdd til danskt)(Ikki týdd til norskt)(Ikki týdd til svenskt)Tinni og bláu appilsínurnar ('78)1973Tintin et le lac aux requinsTintin og hajsøenHajsøenTintin og haisjøenTintin och hajsjönTinni og Hákarlavatnið ('78)2012Les aventures de Tintin cinéalbumTintin filmalbum(Ikki týdd til norskt)(Ikki týdd til svenskt)(Ikki týdd til íslenskt)
Filmsbøkurnar eru gjørdar eftir filmar, og Hergé hevur ikki verið við til at skriva ella tekna nakra av teimum. Greg skrivaði og Bob de Moor teknaði Tintin et le lac aux requins.
Einasta norðurlendska málið, sum Tintin et le oranges bleues er útgivin á, er íslendskt.

 Tintin-filmar 
 Ísland 
21 av teimum 24 bókunum vórðu útgivnar sum teknifilmar, og vórðu allir hesir filmar útgivinir, yvir 3 seriur, við íslenskari talu. Í vanligari talu verða teir kallaðir ""Tinnamyndirnar" (á føroyskum "Tintin filmarnir". Í fyrsta umfari, tá filmarin vórðu útgivnir í 1980-árunum var tað bert ein persónur, sjónleikarin Eggert Þorleifsson, sum tosaði fyri allar persónarnar í filmunum. Men mitt í 2000-árunum vórðu filmarnir endurútgivnir við fleiri røddum. Nakað sum var nógv umtalað, tí ættarliðið sum vaks upp við filmunum í 1980 og 1990-árunum, vildu meina at tað tók sjarmuna frá hesum klassisku teknifilmum, og at tað var óneyðugt at broyta nakað sum ikki var í ólagi.

Í 2011 kom biograffilmurin The Adventures of Tintin: The Secret of the Unicorn, Steven Spielberg leikstýrdi. Áskoðarar kundu velja um tey sóu filmin í biografunum á íslenskum ella enskum.

 Ávísing úteftir 

 Upplivingar Tintins á donsku ComicWiki 
 Tintin á donsku ComicWiki
 Tintin  á skandinavisku Minetegneserier
 Tintin á svensku Seriewikin
 Tintin á íslensku myndasogur.is
 Svensk grein um Tintin-útgávur

Bólkur:Teknirøðir
Bólkur:Teknifilmar
Bólkur:Filmur